TISCO:ส่องกำไรไตรมาส4/58 ยังแกร่งโบรกฯแนะซื้อเพิ่มเป้าหมายเป็น 50 บาท
TISCO คาดการณ์กำไรไตรมาส 4/58 ที่ 1.2 พันลบ.เพิ่มขึ้นเพียง 0.3% เทียบช่วงเดียวกันของปีก่อน แต่เพิ่มขึ้นอย่างแข็งแกร่ง 52.9% เทียบไตรมาสก่อนหน้า(ซื้อ ราคาพื้นฐาน 50.0 บาท)
5 ม.ค. 2559

บล.กสิกรไทย ระบุในบทวิเคราะห์ (5 ม.ค.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO (ซื้อ ราคาพื้นฐาน 50.0 บาท) คาดการณ์กำไรไตรมาส 4/58 ที่ 1.2 พันลบ.เพิ่มขึ้นเพียง 0.3% เทียบช่วงเดียวกันของปีก่อน แต่เพิ่มขึ้นอย่างแข็งแกร่ง 52.9% เทียบไตรมาสก่อนหน้า
คาด loan growth จะเพิ่มขึ้นเป็นครั้งแรกในรอบ 7 ไตรมาส ในขณะที่ส่วนต่างอัตราดอกเบี้ยสุทธิจะแตะ 3.7% ในไตรมาส 4/58 จากต้นทุนทางการเงินที่ต่ำลง ก่อนจะทรงตัวในไตรมาส 1/59
ทางด้านคุณภาพสินทรัพย์คาดว่าจะดีขึ้นต่อเนื่องในไตรมาส 4/58 ในขณะที่ credit costs ลดลงอย่างมาก 1.5% จากการตั้งค่าเผื่อหนี้สงสัยจะสูญ (provision) สำหรับ SSI ในไตรมาส 3/58
ทั้งนี้ เราได้เพิ่มราคาเป้าหมายขึ้นเป็น 50.0 บาท จาก 45.0 บาท เนื่องจากเราเชื่อว่าแรงกดดันจาก ROE นั้นลดลงและจะค่อยๆดีขึ้นจากคุณภาพสินทรัพย์เช่าซื้อ และอัตราส่วนความสามารถในการจ่ายดอกเบี้ยที่ดีขึ้น 